DOCUMENT. Formularul prin care părinții își pot da consimțământul pentru testarea elevilor.
Ministerul recomandă ca formularul semnat să fie dus din prima zi la școală. În cazul elevilor care prezintă în timpul orelor de curs simptome specifice COVID-19 se recomandă testarea cu teste antigen rapide. Elevul care a împlinit vârsta de 18 ani va semna consimțământul personal.
Ministerul Sănătății a publicat vineri formularul prin care părinții își pot da consimțământul pentru testarea anti-Covid a elevilor. Ministerul recomandă ca formularul semnat să fie dus din prima zi la școală, pentru ca elevii să poată fi testați când e nevoie.Potrivit Ministerului Sănătății, în cazul elevilor care prezintă în timpul orelor de curs simptome specifice COVID-19 se recomandă testarea cu teste antigen rapide în cabinetele medicale școlare, atunci când acest lucru este posibil.Documentul poate fi descărcat de aici"Testarea este esențială pentru deschiderea în siguranţă a şcolilor, pentru sănătatea copiilor și profesorilor și pentru binele întregii comunități. Pentru ca testarea să fie posibilă, este necesar ca părinţii să îşi exprime în scris consimțământul", au transmis reprezentanții Ministerul Sănătății.Aceștia le recomandă părinților să ducă din prima zi de școală formularul de consimțământ tipărit și semnat, pentru ca elevii să poată fi testați imediat atunci când este nevoie.Conform MS, în cazul în care elevii prezintă în timpul orelor de curs stare febrilă sau altă simptomatologie specifică infectării cu SARS-CoV-2, se aplică protocolul de izolare."În cazul în care există un consimțământ informat și semnat al părintelui/tutorele legal cu privire la acordul de recoltare a probelor de exsudat nazofaringian în vederea testării elevilor simptomatici, aceștia vor putea fi testați, într-o primă fază, cu teste antigen rapide, în cadrul cabinetelor medicale. Elevul care a împlinit vârsta de 18 ani va semna consimțământul personal. Toate testele rapide efectuate în cabinetul medical școlar de la nivelul unității de învățământ vor fi raportate către DSP/DSPMB în maxim 24 ore. Dacă părintele/tutorele legal nu își exprimă acordul pentru testare, în cazul existenței unor simptome specifice, ca și în cazul în care nu există cabinet medical în unitatea școlară, acesta va lua legatura cu medicul de familie în vederea stabilirii pașilor următori", a mai anunțat MS.De asemenea, testarea cu teste antigen rapide se recomandă și în cazul cadrelor didactice și altor angajați ai unității școlare, simptomatici, a căror simptomatologie de boală debutează în timpul orelor de curs, precum și colegilor cazurilor confirmate atât elevi (colegi de clasă) cât și cadre didactice/personal auxiliar din unitatea de învățământ (inclusiv celor asimptomatici), imediat după confirmarea primului caz.